ai4bharat/Pralekha huggingface dataset:
وزیراعظم کا دفتر
وزیراعظم نے شمسی توانائی کے استعمال کے لئے گوا سولر روف ٹاپ پورٹل کی ستائش کی۔
وزیراعظم جناب نریندر مودی نے کہا ہے کہ گوا سولر روف ٹاپ پورٹل، شمسی توانائی کے استعمال اور پائیدار ترقی کو فروغ دینے کی سمت میں ایک شاندارقدم ہے۔ سولر روف ٹاپ آن لائن پورٹل، گواسولر ڈاٹ اِن، گوا انرجی ڈویلپمنٹ ایجنسی  نے نئی اور قابل تجدید توانائی اور بجلی کے محکموں کے ساتھ مل کر تیار کیا ہے۔
گوا کے وزیراعلیٰ ڈاکٹر پرمود ساونت کے ایک ٹوئیٹ کے جواب میں وزیراعظم نے اپنے ایک ٹوئیٹ میں کہا:
’’شمسی توانائی کے استعمال اور اور پائیدا ترقی کو فروغ دینے کی سمت میں شاندار قدم۔‘‘
بہت چھوٹی، چھوٹی اور درمیانی صنعتوں کی وزارت
سنٹرل سیکٹر اسکیم‘‘ شمال مشرقی خطے اور سکم میں ایم ایس ایم ایز کا فروغ’’کے نئے رہنما خطوط جاری، تاکہ پیداواری صلاحیت اور مسابقانہ صلاحیت کو بڑھایا جا سکے
ٖمرکزی حکومت نے سنٹرل سیکٹر اسکیم ‘‘ شمال مشرقی خطے اور سکم میں ایم ایس ایم ای کا فروغ’’کے لئے نئی گائڈ لائن کو منظوری دی ہے۔ اس اسکیم پر پندرہویں فائنانس کمیشن سائکل کے دوران عمل درآمد ہوگا۔اسکیم کے تحت شمال مشرقی خطے اور سکم میں بہت چھوٹی ، چھوٹی اور درمیانی صنعتوں کی پیداواری صلاحیت ، مسابقانہ صلاحیت اور گنجائش سازی بڑھانے کے لئے مالی مدد دی جائے گی۔ اسکیم کے مندرجہ ذیل حصے ہیں:
1.نئے منی ٹیکنالوجی سنٹروں کا قیام او ر موجودہ سنٹروں کی جدت کاری:
اسکیم کے تحت ریاستی حکومتوں کو نئے منی ٹیکنالوجی سنٹروں کے قیام اور موجودہ سنٹروں کی جدت کاری کے لئے ریاستوں کو مالی امداد دیئے جانے کی گنجائش ہے۔ مینو فیکچرنگ، جانچ اور ڈبہ بند کرنے میں اضافے کے لئے عام سہولیات مہیا کرنا، اختراع اور ٹریننگ کا انتظام ان اشیا کے لئے جو قدرتی وسائل مثلاً پھل، مصالحہ، زراعت، جنگلات اور بانس پر مبنی ہیں۔ یہ اشیا شمال مشرقی خطے اور سکم میں دستیاب ہیں۔ انہیں ترجیح دی جائے گی۔ مرکزی حکومت کی جانب سے 90 فیصد امداد مہیا کی جائے گی۔ 15.00 کروڑ سے زیادہ کی مجموعی لاگت والے پروجیکٹوں پر بھی غور کیا جائے گا، لیکن زیادہ سے زیادہ امداد کی 13.50 کروڑ روپے حد ہوگی۔
2. نئے اور موجودہ انڈسٹریل اسٹیٹس کا فروغ:
نئے اور موجودہ انڈسٹریل اسٹیٹس کے فروغ کےلئے مرکزی امداد فراہم کی جائے گی۔ حکومت کی جانب سے مالی امداد 90 فیصد ہوگی۔ امداد کے لئے پروجیکٹ کی مجموعی لاگت 15.00 کروڑ روپے ہوگی، جو نئے انڈسٹریل اسٹیٹس کے لئے ہوگی اور موجودہ انڈسٹریل اسٹیٹس کے لئے یہ رقم 10.00 کروڑ روپے ہوگی۔ 10.00/15.00کروڑ روپے سےزیادہ کی پروجیکٹ لاگت والے پروجیکٹوں پر بھی غور کیا جائے گا، لیکن زیادہ سے زیادہ امداد 9.00 کروڑ13.50 کروڑ روپے ہوگی۔
3.سیاحت کے شعبے کا فروغ:
عام خدمات مثلاً رسوئی ، بیکری، لانڈری اور ڈرائی کلیننگ، ریفریج ریشن اور کولڈ اسٹوریج، پینے کا پانی، مقامی پیداوار پیش کرنے کے مراکز اور ثقافتی سرگرمیوں کے مرکز وغیرہ کے قیام کے پروجیکٹوں پر بھی اس اسکیم کے تحت غور کیا جائے گا۔پروجیکٹوں کو مقامی ایم ایس ایز سے جوڑنا ہوگا۔ مرکزی حکومت کی جانب سے مالی امداد 90 فیصد ہوگی اور امداد کی مجموعی رقم کی حد 4.50 کروڑ روپے ہوگی۔
اسکیم کی نئی گائڈ لائن آفس کے ویب سائٹ پر دستیاب ہے:
www.dcmsme.gov.in
وزیراعظم کا دفتر
وزیر اعظم نریندر مودی نے بنجامن نتن یاہو اور اسرائیل کی عوام کو ہنوکاہ فیسٹول پر مبارکباد دی ہے
وزیر اعظم جناب نریندر مودی نے بنجامن نتن یاہو اور اسرائیل کی عوام کو ہنوکاہ کی مبارکباد پیش کی ہے اور ان لوگوں کو بھی مبارکباد دی ہے جو دنیا بھر میں روشنیوں کے اس تہوار کو منارہے ہیں۔
وزیر اعظم نے ٹوئیٹ کیا:
’’میں اپنے دوست بنجامن نتن یاہو ،اسرائیل میں اپنے دوستوں اور ان لوگوں کو ہنوکاہ کی مبارکباد دیتا ہوں جو دنیا بھر میں روشنیوں کا یہ تہوار منارہے ہیں Chag Sameach۔‘‘
سٹرک ٹرانسپورٹ اور شاہراہوں کی وزارت
سڑک نقل و حمل اور شاہراہوں کے سکریٹری نے آئی این وی آئی ٹی سرمایہ کاروں کی میٹنگ سے خطاب کیا، اثاثو ں کے احتیاط کے ساتھ انتخاب سرمایہ کاروں کو دلکش رٹرن کی یقین دہانی کی
وزارت نے 50 ہزار کلو میٹر شاہراہ کی تعمیر کا منصوبہ بنایا ہے، جس میں سے زیادہ تر چار اور چھ لین والے ہوں گے
نئی دہلی،11ستمبر 2020/حکومت نے بھارتی معیشت کی صلاحیت کا زیادہ سے زیادہ استعمال کرنے کے لئے بنیادی ڈھانچہ سرمایہ ٹرسٹ کی شکل میں ایک بدلاؤ لانے والا پروگرام شروع کیا ہے ۔ سڑکوں کی ترقی اور اس پروگرام کے اہم اجز ا میں سے ایک ہے جس کا پروگرام کے انعقاد خرچ میں ایک چوتھائی حصہ ہے۔ ملک میں سڑکوں کی توسیع سے لاجسٹک خدمات کی لاگت کو کم کرنے ، دور دراز کے علاقوں کو اہم مرکزوں سے جوڑنے اور بڑی تعداد میں گاڑیوں اور ٹرانسپورٹ کی خریداری کے ذریعہ معیشت کو فروغ دینے میں مدد ملے گی۔
مرکزی کابینہ پہلے ہی آئی ایم آئی ٹی کو منظوری دے چکی ہے۔ یہ سڑک نقل و حمل اور شاہراہوں کی وزارت کے تحت ہندستانی قومی شاہراہ اتھارٹی  سے پیسہ حاصل کرنے کے اہل بنائے گا جو کم سے کم ایک سال سے ٹول ٹیکس وصول کرررہے ہیں اور ایسے ٹیکس وصولی کا حق این ایچ اے آئی کے پاس ہے ۔ وزارت اس حوصلہ افزا مہم میں ممکنہ سرمایہ کاروں کو راغب کرنے کے لئے ٹھوس کوششیں کررہی ہے۔
نئی دہلی میں اس آئی این جی آئی ٹی پر بڑے سرمایہ کار گروپ کی ایک میٹنگ سے خطاب کرتے ہوئے وزارت کے سکریٹری جناب گریدھر ارمانی نے کہا کہ وزارت کے پاس پچاس ہزار کلو میٹر سے زیادہ شاہراہوں کی تعمیر کا منصوبہ ہےجن میں زیادہ تر چار اور چھ لین والے ہوں گے۔ انہوں نے سرمایہ کاروں سے درخواست کی کہ وہ اس کے لئے بنیادی ڈھانچہ سرمایہ کاری کے تحت دی گئی .سرمایے کاری سہولیات کا فائدہ اٹھائیں۔ انہوں نے سرمایہ کاروں کو اس میں درپیش خطروں کو دھیان میں رکھتے ہوئے سرمایہ کےلیے اثاثوں کے انتخاب کے ساتھ ہی دلکش رٹرن کی بھی یقین دہانی کرائی۔ انہوں نے کہا کہ مجوز ہ شاہراہ پروجیکٹوں کا ٹول جمع کرنے کے معاملے می ں اچھا ریکارڈ رہا ہےایسے میں ان سے ہونے والی آمدنی بھی اچھی خاصی ہوگی ۔ وزارت ہر ممکن کوشش کرے گی کہ سرمایہ کاروں کو اچھا رٹرن ملے۔
جناب ارمانی نے کہا کہ ایک پیشہ ور طریقے سے کمپنی کا انتظام کرنے کے لئےسرمایہ شراکت داروں کو ڈائریکٹر بورڈ میں شامل کرکے کام کاج کا جمہوریہ طریقہ اپنایا جائے گا ۔ انہوں نے کہا کہ پروجیکٹ منتظمین کو ان کی پیشہ ور صلاحیت کی بنیاد پر چنا جائے گا۔
م ن۔ ش ت ۔ ج
Uno-5292
(Visitor Counter : 89
کانکنی کی وزارت
پردھان منتری کھنج شیتر کلیان یوجنا کو مختص فنڈ
نئی دہلی،8دسمبر 2021/ ڈسٹرکٹ منرل فنڈ  سے پردھان منتری کھنج شیترکلیان یوجنا کے ذریعہ شروع کئے جانے والے مختلف پروجیکٹوں کے لئے فنڈز مختص کیا جاتا ہے۔فنڈ کی تفصیلات ضمیمہ 1 میں فراہم کی گئی ہیں۔
کانکنی کی وزارت نے 16 ستمبر 2015کو پردھان منتری کھنج شیتر کلیان یوجنا  کے لئے رہنما خطوط جاری جو کہ کانکنی سے متعلق علاقوں میں ترقیاتی اور فلاحی منصوبوں کو شروع کرنے کے لئےڈسٹرکٹ منرل فاؤنڈیشن  کے ذریعہ نافذکئےجائیں گے اور وقتاً فوقتاً دیگر ہدایات دی جائیں گی۔ رہنما خطوط کے مطابق ڈی ایم ایف کو ہدایت دی گئی ہے کہ وہ زیادہ فنڈ کانکنی سے براہ راست متاثر ہونےو الے علاقوں پر خرچ کریں یعنی وہ علاقے جہاں کانکنی سےمتعلق براہ راست کام جیسے کھدائی ، کانکنی، بلاسٹنگ اور فضلے کو ٹھکانے لگانے اور فنڈ کا کچھ فی صد حصہ بالواسطہ طور پر متاثر علاقوں میں جہاں مقامی آبادی کانکنی سے متعلق کاموں کی وجہ سے معاشی ، سماجی اور ماحولیاتی نتائج کی وجہ سے متاثر ہوتی ہے۔
کانکنی کی وزات نے 16 ستمبر 2015کے حکم کے حوالے سے پی ایم کےکے کے وائی کے رہنما خطوط جاری کئے جس میں کہا گیا ہے کہ ’’پی ایم کے کے کے وائی‘‘ کے تحت شروع کی جانےو الی ترقیاتی اور فلاحی سرگرمیاں جہاں تک ممکن ہوں ، ریاست کے ساتھ مرکزی حکومت کے ذریعہ جاری اسکیموں کی تکمیل کی نوعیت میں ہونی چاہئیں جن کی مالی اعانت فراہم کی جارہی ہے۔
ڈی ایم ایف میں شرکات کا تعلق ڈی ایم ایف فنڈ کے استعمال سےنہیں ہے، نیز مائنز اینڈ منرلز ایکٹ 1957 کےسیکشن بی9 کے ذیلی سیکشنز  او کے ذریعہ عطا کردہ اختیارات کےاستعمال میں، کانکنی کی لیز یا پراسیسنگ لائسنس، کم کانکنی کا حامل لیز، رائلٹی کےعلاوہ، مائنز اینڈ منزلز ، رولز 2015 کے تحت مقرر کردہ رقم ڈسٹرکٹ منرل فاؤنڈیشن کو ادا کرے گی۔
ضمیمہ-1 ڈی ایم ایف کے تحت ریاست وار فنڈکی وصولی 
|
|
نمبر شمار
|
|
ریاست
|
|
ڈی ایم ایف رقم 
|
|
پی ایم کے کےکےوائی کے تحت منصوبوں کے لئے مختص رقم 
|
|
1
|
|
آندھراپردیش
|
|
1367.77
|
|
1253.85
|
|
2
|
|
چھتیس گڑھ
|
|
7833.28
|
|
7653.95
|
|
3
|
|
گوا
|
|
224.52
|
|
70.83
|
|
4
|
|
گجرات
|
|
1002.03
|
|
1104.30
|
|
5
|
|
جھارکھنڈ
|
|
7479.63
|
|
5213.21
|
|
6
|
|
کرناٹک
|
|
2975.89
|
|
3687.08
|
|
7
|
|
مہاراشٹر
|
|
2790.71
|
|
1952.47
|
|
8
|
|
مدھیہ پردیش
|
|
4380.67
|
|
2671.90
|
|
9
|
|
اوڈیشہ
|
|
15437.82
|
|
15444.31
|
|
10
|
|
راجستھان
|
|
5468.11
|
|
5154.80
|
|
11
|
|
تملناڈو
|
|
888.89
|
|
706.98
|
|
12
|
|
تلنگانہ
|
|
3224.05
|
|
3713.27
|
|
13
|
|
آسام
|
|
92.63
|
|
73.19
|
|
14
|
|
بہار
|
|
95.73
|
|
27.09
|
|
15
|
|
ہماچل پردیش
|
|
215.41
|
|
48.31
|
|
16
|
|
جموں و کشمیر
|
|
39.62
|
|
16.51
|
|
17
|
|
کیرالہ
|
|
36.08
|
|
0.00
|
|
18
|
|
میگھالیہ
|
|
70.77
|
|
13.68
|
|
19
|
|
اتراکھنڈ
|
|
183.84
|
|
41.33
|
|
20
|
|
اترپردیش
|
|
1020.49
|
|
529.28
|
|
21
|
|
مغربی بنگال
|
|
77.44
|
|
25.65
|
|
22
|
|
پنجاب
|
|
70.45
|
|
0
|
|
Total
|
|
54975.83
|
|
49401.96
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھامیں ایک تحریری جواب میں دی۔
صدر جمہوریہ کا سکریٹریٹ
اونم کے موقع پر صدرجمہوریہ ہند کی مبارکباد
صدر جمہوریہ ہند محترمہ دروپدی مرمو نے اونم کے موقع پر تمام ہم وطنوں کو مبارکباد پیش کی ہے۔
ایک پیغام میں، صدر جمہوریہ نے کہا ہے کہ ’’اونم کے پرمسرت موقع پر، میں ہندوستان اور بیرون ملک میں مقیم تمام ہم وطنوں، خاص طور پر کیرالہ کے بھائیوں اور بہنوں کو اپنی دلی مبارکباد اور نیک خواہشات پیش کرتی ہوں۔
فصلوں کی کٹائی کے موقع پر منایا جانے والا اونم کا تہوار ہمارے کسانوں کی سخت محنت کی قدرکرنے اور مادر فطرت کے تئیں اظہار تشکر کا ایک سنہرا موقع ہے۔
کیرالہ کے لوگوں نے اپنے شاندار ثقافتی ورثے کو محفوظ کررکھا ہے۔ یہ تہوار ان کے لیے باہمی تعاون اور ہم آہنگی کو فروغ دینے کا بھی موقع ہوتا ہے۔
اس موقع پر آئیےہم سب متحد ہو کر کام کرنے کا عزم کریں اور ہندوستان کو ایک خوشحال اور شاندار ملک بنانے میں اپنا تعاون دیں۔
ہندی میں صدر کا پیغام دیکھنے کے لیے یہاں کلک کریں۔
صحت اور خاندانی بہبود کی وزارت
کووڈ-19 ویکسین بنانے کی صلاحیت پر اپ ڈیٹ
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں بتایا کہ سی ایچ اے ڈی او ایکس1 ، کو-19 کورونا وائرس ویکسین   میسرز سیرم انسٹی ٹیوٹ آف انڈیا پرائیویٹ لمیٹڈ، پونے کے ذریعہ تیار کیا گیا ہے، جبکہ پوری ویرون غیر فعال کورونا وائرس ویکسین  میسرز بھارت بائیو ٹیک انٹرنیشنل لمیٹڈ، حیدرآباد کے ذریعہ تیار کی گئی ہے۔
جیسا کہ میسرز سیرم انسٹی ٹیوٹ آف انڈیا کے ذریعہ بتایا گیا ہے، کوویکسین شیلڈ کی موجودہ ماہانہ ویکسین کی پیداواری صلاحیت تقریباً 275-250ملین خوراکیں فی مہینہ ہے۔
مزید، جیسا کہ میسرز بھارت بائیوٹیک انٹرنیشنل لمیٹڈ، حیدرآباد کے ذریعہ بتایا گیا ہے، کو ویکسین کی موجودہ ماہانہ ویکسین کی پیداواری صلاحیت تقریباً 60-50 ملین خوراکیں ہے۔ دونوں کمپنیوں نے موجودہ پیداواری صلاحیت کا تقریباً 90 فیصد کا نشانہ حاصل کر لیا ہے۔
مزید برآں، ڈرگس اینڈ کاسمیٹکس ایکٹ، 1940 کے تحت نئے ادویات اور معالجاتی تجربات ضوابط ، 2019 کی دفعات کے مطابق اور ملک میں کووڈ وبائی امراض کی وجہ سے فوری ضرورت کی روشنی میں، سی ڈی ایس سی او نے کو ویکسین اور کووی شیلڈ کے علاوہ کووڈ-19 کی روک تھام کے لیے ہنگامی صورتحال میں دیگر کووڈ-19 ویکسینز کے محدود استعمال کی اجازت دی ہے۔
کووڈ- 19 ویکسینز کی تیاری کی اجازت:
- جی اے ایم-کووڈ- ویکسین مشترکہ ویکٹر ویکسین] اسپوتنک وی[جو میسرز آر اے،پینشیا بائیو ٹیک لمٹیڈ.، نئی دہلی نے میسرز جینریم جے ایس سی ، روس سے بڑی تعداد میں درآمد شدہ ریڈی ٹو فل کا استعمال کرتے ہوئے تیار کی ہے۔
- نوول کورونا وائرس این کوویکسین-2019 ] [زائیکوو- ڈی [جو میسرز کیڈیلا ہیلتھ کیئر لمیٹڈ، احمد آباد نے تیار کی ہے۔
- کووڈ-19اے ڈی -26 کوو2- ایس کووڈ-19 ویکسین جو میسرز بائیو لوجیکل ای لمیٹڈ، حیدرآباد نے میسرز جونسن اینڈ جونسن پرائیوٹ لمٹیڈ کے بلک کااستعمال کرتے ہوئے تیار کی-
- جی اے ایم – کووڈ- ویکسین مشترکہ ویکٹر ویکسین ] اسپوتنک وی07.10.2021 کو[ آر ڈی آئی ایف روس سے ٹیکنالوجی کی منتقلی کے تحت میسرز ہیٹرو بائیوفرما لمٹیڈ ، حیدرآباد کے ذریعے تیار کی گئی۔
کووڈ-19 ویکسینز کی درآمد کی اجازت:
- جی اے ایم- کووڈ- ویکسین مشترکہ ویکٹر ویکسین [اسپوتنک - وی] میسرز ڈاکٹر ریڈی لیبارٹریز لمیٹڈ، حیدرآباد کو۔ 
- کووڈ-19 ایم آر این اے-1273 ویکسین  میسرز سپلا لمٹیڈ ممبئی کو۔۔
- کووڈ-19 اے ڈی26 کوویکسن2- ایس ویکسین  میسرز جونسن اینڈ جونسن پرائیویٹ لمٹیڈ ممبئی کو۔
جل شکتی وزارت
قومی جل جیون مشن میں گاؤوں میں پانی کی پیمائش اوراس کی سپلائی پر نظر رکھنے کے لیے ریاستوں اور مرکز کے زیر انتظام علاقوں کو لکھا
دیہی بھارت میں پانی کی سپلائی کے بنیادی ڈھانچے کو ڈیجیٹائز کرنے کے لیے بڑا قدم
نئی دہلی، 16مئی، 2021/قومی جل جیون مشن نے دیہی علاقوں میں پانی کی سپلائی کی پیمائش اور اس پر نظر رکھنے کے لیے سینسر پر مبنی آئی او ٹی طریق کار کو شروع کرنے کے لیے سبھی ریاستوں اور مرکز کے زیر انتظام علاقوں کو لکھا ہے۔ یہ مختلف مسائل کو دور کر کے جن سے مستقل طور پر پانی کی سپلائی میں رخنہ پیدا ہوتا ہے دیہی گھروں میں پانی کی فراہمی کو یقینی بنانے کا یہ ایک باوقار قدم ہے۔
دنیا میں بھارت کا آئی او ٹی معاشی نظام سب سے زیادہ متحرک کی نظاموں میں سے ایک ہے۔ حکومت ہند نے بہت سے شعبوں میں ان آئی او ٹی ٹکنالوجی کے فائدوں میں اضافہ کرنے کے لیے بہت سے اقدامات کیے ہیں۔
اس مہارت کو استعمال کرنے کےلیے جل شکتی کی وزارت کے تحت قومی جل جیون مشن نے دیہی علاقوں میں پانی کی فراہمی پر نظر رکھنے اور اس کی پیمائش کے لیے ایک خاکہ تیار کرنے کے لیے ٹیکنیکل ماہرین کی ایک کمیٹی تشکیل دی ہے۔ اس کمیٹی میں تعلیم ، انتظامیہ، ٹکنالوجیز اور پانی کی سپلائی کے شعبے کے ماہرین ارکان ہیں۔ اس کمیٹی کی میٹنگ 11 مرتبہ ہو چکی ہے اور کووڈ وبا کے باوجود اس نے اپنی رپورٹ تیار کر لی ہے۔ یہ رپورٹ ریاستوں اور مرکز کے زیر انتظام علاقوں کو دی گئی ہے جس میں ایک ایسا نظام تیار کرنے کے لیے ایک خاکہ فراہم کیا گیا ہے جس کے تحت مقامی اور مرکزی سطح پر اعداد و شمار کا تبادلہ کیا جا سکے۔ اس وسیع لائحہ عمل سے ریاستوں اور مرکز کے زیر انتظام علاقوں کو مدد ملے گی کہ وہ محض بنیادی ڈھانچے سے پانی کی فراہمی کو یقینی بنانے تک کی ضرورتوں کوپورا کرنے کےلیے معیارات تشکیل دے سکیں گے۔
یہ مشن ریاستی سرکاروں اور شعبہ جاتی شراکت داروں کے ساتھ شراکت میں شروع کیا گیا ہے اور اس سے بہت سے گاؤوں میں ابتدائی طور پر سینسر پر مبنی پانی کی سپلائی کا نظام شروع کیا گیا ہے۔ روزانہ پانی کی سپلائی، اس کی مقدار اور وقت پر اس کی فراہمی کے بارے میں 11 ابتدائی جگہوں کے اعداد و شمار جل جیون مشن کے ڈیش بورڈ پر دکھائے گئے ہیں:https://ejalshakti.gov.in/jjmreport/JJMIndia.aspx ۔ بہار ، پنجاب ، ہریانہ جیسی کئی ریاستیں اس پر عمل درآمد کے لیے آگے آئی ہیں۔ سکم ، منی پور ، گوا، نے اس کی بنیادی سروے کا کام مکمل کر لیا ہے۔ گجرات میں 1000 گاؤوں میں سینسر پر مبنی دیہی پانی کی سپلائی کے نظام کے بارے میں سرگرمیاں شروع کر دی ہے۔
فیلڈ مقامات سے حاصل کردہ اعداد و شمار کو ریاست اور مرکز کے سرور پر منتقل کر دیا جائے گا اور اسے کارکردگی پر نظر رکھنے کےلیے استعمال کیا جائے گا۔
مرکزی حکومت کی کوشش یہ ہے کہ سبھی گاؤوں تک آپٹیک فائبر نیٹ ورک کو توسیع دے دی جائے۔ اسی کے مطابق وزیراعظم نے اعلان کیا ہے کہ سبھی گاؤوں کو فائبر آپٹیک نیٹ ورک سے جوڑ دیا جائے۔
۔۔۔
م ن ۔ اس۔ ت ح ۔
16.05.2021
U –4541
(Visitor Counter : 170
شہری ہوابازی کی وزارت
تریچی ہوائی اڈہ بہتر خدمات پیش کرنے کے لیے تجدید کاری  کے عمل سے گزر رہا ہے
ٹرمینل پائیدار خصوصیات کے ساتھ توانائی کی بچت والی عمارت ہوگی
تریچی ٹرمینل اپریل 2023 تک بن کر تیار ہو جائے گا
نئی دہلی،2 مئی 2022/
ائیرپورٹس اتھارٹی آف انڈیا نے تریچی ہوائی اڈے کی توسیع کا کام شروع کیا ہے، جس میں ایک نئی مربوط مسافر ٹرمینل بلڈنگ، ایک نیا اپرن، ایئر ٹریفک کنٹرول  ٹاور کی تعمیر اور ایئر سائیڈ سہولیات کی تجدید کاری شامل ہے۔ ہوائی اڈے پر مسافروں کی بڑھتی ہوئی ٹریفک یا تعداد کو سنبھالنے اور مصروف ترین اوقات میں بھیڑ کو کم کیا جا سکے۔
951.28 کروڑ روپے کی لاگت سے تعمیر ہونے والی نئی ٹرمینل عمارت کو مصروف اوقات کے دوران 2900 مسافروں کو پروسیس کرنے کے لیے ڈیزائن کیا گیا ہے۔ 48 چیک اِن کاؤنٹرز اور 10 بورڈنگ پلوں سے لیس یہ ٹرمینل پائیدار خصوصیات کے ساتھ توانائی کی بچت والی عمارت ہوگی۔
75000 مربع میٹر کے رقبے پر پھیلی، نئی ٹرمینل عمارت کو شاندار چھت کے ساتھ متحرک اور ڈرامائی عمارت کی شکل کے ایک مشہور ڈھانچے کے طور پر ڈیزائن کیا گیا ہے۔ عمارت کے اندرونی حصے عصری انداز میں مواد اور ساخت کے ذریعے شہر کے رنگوں اور ثقافت کی عکاسی کرتے ہیں۔
نئے ٹرمینل کی یہ خوبصورت شکل جنوبی خطے میں ایک منفرد تعمیراتی شناخت بنائے گی اور ٹرمینل کے ڈیزائن میں ایک نئی جہت کا اضافہ کرے گی۔ عمارت کے فن تعمیر سے مقامی ثقافت اور روایتی فن تعمیر کے مضبوط حوالہ جات کا اظہار کیا جائے گا۔ آنے اور جانے والے مسافروں کو اس جگہ کی شناخت اور سلسلے و حوالہ کا احساس ہوگا۔
ہوائی اڈے کے توسیعی منصوبے میں نئے ایپرن، منسلک ٹیکسی ویز یا راستے، آئسولیشن بے بھی شامل ہیں۔ تاکہ ہوائی اڈے کو ایک سے زیادہ ایپرن ریمپ سسٹم کے لیے موزوں بنایا جا سکے یعنی پانچ وائڈ باڈی  یا 10 تنگ جسم والے ہوائی جہاز ۔ اس کے علاوہ کنٹرول روم کی تعمیر، معاون آلات کے ساتھ کمرے، ٹرمینل ریڈار، ریڈار سمولیشن، آٹومیشن سہولیات، وی ایچ ایف، اے اے آئی کے دفاتر اور موسمیاتی دفاتر بھی اس منصوبے کا حصہ ہیں ۔ پروجیکٹ میں ٹرمینل بلڈنگ کو شہر سے ملانے والی چار لین والی ایلیویٹڈ رسائی سڑک بھی شامل ہے ۔
نئی انٹیگریٹڈ ٹرمینل بلڈنگ، نیا ایپرن اور نیا متوازی ٹیکسی وے کا فضائی نظارہ
اسٹرکچرل اسٹیل کا کام جاری ہے۔
سروس یارڈ کا کام جاری ہے
ایم ای پی کام جاری ہے
متوازی ٹیکسی وے پر کام جاری ہے۔
ٹرمینل بلڈنگ کا نظارہ
ش ح۔ ش ت ۔ج
Uno-4929
(Visitor Counter : 90
وزارتِ تعلیم
چودہ ہزار پانچ سو پی ایم شری اسکول ایک مثالی اسکول بن کر ابھریں گے اور دوسرے اسکولوں کو قیادت پیش کریں گے
کابینہ نے 7 ستمبر 2022 کو پردھان منتری اسکولز فار رائزنگ انڈیا  کے نام سے ایک نئی مرکزی امداد یافتہ اسکیم کو منظوری دی ہے تاکہ قومی تعلیمی پالیسی  2020 کے نفاذ کو ظاہر کیا جا سکے اور یہ اسکول وقت کے ساتھ ساتھ ایک مثالی اسکول بن کر ابھریں اور پڑوس کے دوسرے اسکولوں کو بھی قیادت پیش کرسکیں۔
اس اسکیم کے تحت مرکزی حکومت/ریاستی /مرکز کے زیر انتظام علاقوں کی حکومت/مقامی اداروں کے زیر انتظام اسکولوں میں سے موجودہ اسکولوں کو مضبوط بناکر 14500 سے زیادہ پی ایم ایس آر آئی اسکول قائم کرنے کا انتظام ہے۔ پی ایم شری اسکولوں کے انتخاب کے پہلے مرحلے میں،کے وی ایس/ این وی ایس کے ساتھ 27 ریاستوں/مرکز کے زیر انتظام علاقوں سے کل 6207 اسکولوں کا انتخاب کیا گیا جس سے 35 لاکھ سے زیادہ طلباء مستفید ہو رہے ہیں۔
یہ جانکاری وزیر مملکت برائے تعلیم محترمہ انّ پورنا دیوی نے آج راجیہ سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔
ش ح۔ق ت۔ع ن

(Visitor Counter : 40
وزارت سیاحت
سیاحت کی وزارت نے سودیش درشن یوجنا کے تحت ’بودھ موضوع سمیت 13موضوعاتی سرکٹوں کےلئے 76پروجیکٹوں کو منظوری دی ہے:جناب جی کشن ریڈی
نئی دہلی:14؍مارچ2022:
سیاحت کا فروغ خاص طور سے ریاستی سرکاروں؍مرکز کے زیر انتظام ریاست کی انتظامی کی ذمہ داری ہے۔ حالانکہ وزارت سیاحت نے سودیش درشن یوجنا کے تحت اسے شروع کئے جانے کے بعد سے ملک میں سیاحت سے متعلق بنیادی ڈھانچے کی ترقی کے لئے ’بودھ موضوعاتی سمیت 13موضوعاتی سرکٹوں کے لئے 76پروجیکٹوں کو منظوری دی ہے۔اس منصوبے کے تحت ریاستی سرکاروں؍مرکز کے زیرانتظام ریاست کی انتظامیہ کے ساتھ مشورہ کرکے پروجیکٹوں کو ترقی کےلئے نشان زد کیا گیا تھا۔اس کے علاوہ فنڈ کی دستیابی ، مناسب تفصیلی پروجیکٹ رپورٹ جمع کرنے ، منصوبے کے اصول وضوابط پر عمل کرنے اور پہلے جاری کئے گئے فنڈ کے استعمال وغیرہ کی بنیاد پر پروجیکٹوں کو منظوری دی گئی۔
یہ معلومات سیاحت کے وزیر جناب جی کشن ریڈی نے آج لوک سبھا میں ایک سوال کے تحریری جواب میں دی۔
وزیراعظم کا دفتر
وزیراعظم نے شہیدبھگت سنگھ کو ان کی جینتی پر خراج عقیدت پیش کیا
وزیر اعظم جناب نریندر مودی نے شہید بھگت سنگھ کو ان کی جینتی پر خراج عقیدت پیش کیا ہے۔
وزیراعظم نے اپنے ایک ٹویٹ میں کہا کہ:
'' آزادی کے عظیم ترین مجاہد آزادی شہید بھگت سنگھ کو ان کی جنم جینتی پردل کی گہرائیوں سے خراج عقیدت پیش کرتا ہوں۔''
جرات وبہادری کی مثال بھگت سنگھ ہربھارتی شہری کے دل میں رہتے ہیں۔ ان کی جرات مندانہ قربانی نے بے شمار لوگوں میں حب الوطنی کی چنگاری بھڑکائی۔ میں ان کی جینتی پر ان کو نمن/سلام پیش کرتا ہوں اور ان کے عظیم ترین نظریات کو یاد کرتا ہوں۔
بہت چھوٹی، چھوٹی اور درمیانی صنعتوں کی وزارت
بہت چھوٹی ،چھوٹی او راوسط درجے کی صنعتوں سیکٹر میں غیرملکی سرمایہ کاری
بہت چھوٹی ،چھوٹی اور اوسط درجے کی صنعتوں کے مرکزی وزیر مملکت جناب بھانو پرتاپ سنگھ ورمانے آج راجیہ سبھا میں ایک تحریری جواب میں بتایا کہ براہ راست غیر ملکی سرمایہ کاری ایف ڈی آئی ایک ایسی پالیسی ہے ، جو سرمایہ لگانے والی مجاز کمپنیوں کے لئے باقاعدہ طورپر قابل اطلاق ہے چاہے ان کمپنیوں کا پیمانہ او ر حجم کتنا ہی بڑا کیوں نہ ہو۔ ایف ڈی آئی کو فروغ دینے کے لئے حکومت نے سرمایہ کاروں کے موافق پالیسی اپنائی ہے ، جہاں حکمت عملی کے اعتبارسے اہم سیکٹروں اور سرگرمیوں کو چھوڑ کر بہت چھوٹی ،چھوٹی اور اوسط درجے کی صنعتوں سمیت بیشتر سیکٹر / سرگرمیوں کے لئے 100فیصد ایف ڈی آئی کے لئے کھلی ہیں۔ یہ خود بخود روٹ سیکٹورل قوانین ریگولیشن ، ضابطوں ،سکیورٹی شرائط اور ریاست / مقامی / قوانین / ریگولیشن کے تحت کھلی ہیں۔
وزارت کی جانب سے مقابلہ جاتی اور ٹھوس پوائنٹ کے اعتبار سے ایم ایس ایم ای سیکٹر میں غیرملکی سرمایہ کاری کے فائدے اور نقصانات پر کوئی خاص مطالعے کا اہتمام نہیں کیا گیا ہے ۔
بہت چھوٹی ،چھوٹی اور اوسط درجے کی صنعتوں کی وزارت مختلف اسکیمیں اور پروگرام نافذ کرتی ہے جن کا مقصد ملک میں ایم ایس ایم ای سیکٹر اور اس کو فروغ دینا ہے۔
ان اسکیموں اور پروگراموں میں ایم ایس ایم ای چیمپئنز اسکیم ، کریڈٹ گارنٹی فنڈ ٹرسٹ برائے ایم ایس ایم ای ، وزیراعظم کے روز گار کے مواقع پید اکرنے کا پروگرام ، بہت چھوٹی ،چھوٹی صنعتوں – کلسٹر ڈیولپمنٹ پروگرام شامل ہیں۔
اس کے علاوہ حکومت نے آتم نربھر بھارت ابھیان کے تحت بہت سے اقدامات کئے ہیں تاکہ بہت چھوٹی ،چھوٹی اور اوسط درجے کی صنعتوں کے سیکٹر کی مدد کی جاسکے ۔ ان میں سے کچھ اقدامات حسب ذیل ہیں۔
- ایم ایس ایم ای سمیت ایمرجنسی کریڈٹ لائن گارنٹی اسکیم کے تحت کاروبار کے لئے 5 لاکھ کروڑروپے کے کولیٹرل مفت آٹومیٹک قرضے ۔
- خودکفیل انڈیا فنڈ کے ذریعہ 50 ہزار کروڑروپے کی اکیوٹی انفیوژن ۔ اس اسکیم میں حکومت ہند کی طرف سے 10 ہزارکروڑروپے کے کارپس کی گنجائش ہے۔
- ایم ایس ایم ایز کی زمرہ بندی کے لئے نیا نظرثانی شدہ ضابطہ ۔
- کاروبار کی آسانی کے لئے ادیم رجسٹریشن کے ذریعہ ایم ایس ایم ایز کا نیا رجسٹریشن ۔
- 200 کروڑروپے تک کی خریداری کے لئے عالمی ٹینڈر کی ضرورت نہیں ۔
- 2 جولائی 2021 تک ایم ایس ایم ای کی حیثیت سے خردہ اور تھوک تجارت کی شمولیت ۔
- ایم ایس ایم ای کے اسٹیٹس میں اوپر کی طرف بڑھتی ہوئی تبدیلی کی صورت میں تین سال کے لئے غیر ٹیکس کے فائدے بڑھائے گئے ۔
- وزارت محنت اور روزگار کی ادیم پورٹل اور نیشنل کیرئیر سروس کو باہم مربوط کرنے سے حاصل ہونے والا نتیجہ یہ ہے کہ ایم ایس ایم ای اب این سی ایس پر روز گار کے خواہاں لوگوں کو تلاش کررہی ہے۔
خلا ء کا محکمہ
خلائی ٹکنالوجی کا فروغ
نئیدہلی08فروری۔شمال مشرقی خطے کی ترقیات  کے وزیر مملکت  اور وزیر اعظم کے دفتر میں پرسا نیل پبلک گریوانسزاینڈ پنشنز ، ایٹمی توانائی اورخلائی امور کے وزیر مملکت ڈاکٹر جتیندر سنگھ نے راجیہ سبھا میں ایک سوال کے تحریری جواب میں بتایا کہ خلائی سائنس کے تجربات اکثر نئی ٹکنالوجی کے متقاضی ہوتے ہیں۔گزشتہ تین برسوں کے دوران فروغ دی جانے والی نئی ٹکنالوجیز میں سے چند ایک حسب ذیل ہیں:
- سولر کورونو گرافک مشن- آدتیہ کے لئے زبردست پالش کئے ہوئے آپٹیکل مررز کا فروغ ۔
- ایکسرے پولری میٹرک ایپلی کیشنز XpoSATمشن کے لئےنان سلنڈریکل اپرچر کے ساتھ بڑے اور ہلکے کولی میٹر ز کافروغ ۔
- چند ریاں – 2 مشن پر سامان بھیجے جانے کے لئے آئی آر اسپیکٹرواسکوپک ایپکی کیشنز اور انڈیجینس سلی کون سینسرز اینڈ کوٹنگ کا فروغ ۔
انڈین اسپیس ریسرچ آر گنائزیشن  نے َخلائی سائنس کےلئے طویل مدتی خلائی سفر کا پروگرام معین کرنے کے لئے ایک مطالعہ
کمیٹی تشکیل دی تھی ۔اس کمیٹی نے اپنی رپوٹ میں مستقبل میں اولین ترجیح کے حامل مشنز کی اہمیت پرزوردیا ہے ۔ ان مشنز میں مریخ کے لئے فالواپ مشن ، وینس  کے لئے ایک نیا مشن اور ایکسٹرا ٹیرسٹریل ذرائع سے حاصل شدہ سیمپلز کوواپس چاند پربھیجے جانے کا مشن شامل ہے۔ واضح ہوکہ زمین اور خَلا میں قائم متعدد سینسیرز سے حاصل تکمیلی معلومات پر زیادہ انحصار کے سبب پیلوڈ سے زیادہ سے زیادہ فوائدحاصل کرنے کے لئے باہمی تعاون اکثر فائدہ مند ثابت ہوتا ہے ۔اس لئے معاملہ درمعاملہ بنیاد ان امور کی حوصلہ افزائی کی جاتی ہے۔ کینیڈین اسپیس ایجنسی اور یوکے یونیورسٹی کے ساتھ ہمارے ایسٹرونامی سیٹلائٹ ایسٹروسیٹ پر باہمی تعاون کے پروگرام جاری ہیں۔ اسی طرح کے باہمی تعاون کے پروگرام ماضی میں چندریان -1 مشن پر ناسا اوریوروپئن اسپیس ایجنسی کے ساتھ تعاون سے جاری رہے ہیں۔
انڈین اسپیس ریسرچ آرگنائزیشن  اپنے ریسپانڈ کے ذریعہ ،تحقیق وترقی کی سرگرمیں میں حصہ لینے کے لئے علمی حلقوں کی حوصلہ افزائی کررہا ہے ۔ریسپانڈ پروگرام کے تحت خلائی ٹکنالوجی ،خلائی سائنس اور ایپلی کیشنز میں متعدداقسام کے تحقیقی پروجیکٹس میں یونیورسٹیوں /اداروں کی امدادومعاونت کی جاتی ہے ۔اس کے ساتھ ہی اسرو نے انڈین انسٹی ٹیوٹ آف ٹکنالوجی  - بامبے ، کانپور ، کھڑک پور اورمدراس ، انڈین انسٹی ٹیوٹ آف سائنس  ، بنگلور اوریونیورسٹی آف پُنے  میں تحقیقی سرگرمیوں کے لئے اسپیس ٹکنالوکی سیلس بھی قائم کئے ہیں۔ علاوہ ازیں اہلیت سازی کے لئے کئے جانے والے بعض حالیہ اقدامات میں اسپیس ٹکنولوجی انکیوبیشن سینٹرز  اور ریجنل اکیڈمک سینٹر فار اسپیس  شامل ہیں۔
م ن ۔س ش ۔رم
U-813
(Visitor Counter : 45